《华亭十咏·吴王猎场》
宋代·唐询

昔在全吴日，从禽耀甲戈。
百车尝载羽，一目旧张罗。
地变柔桑在，原荒蔓草多，
思人无复见，落日下山坡。

作者简介：（1005—1064）宋杭州钱塘人，字彦猷。唐肃子。以父荫为将作监主簿。仁宗天圣中赐进士及第。以吴育荐为御史，后育以宰相贾昌朝与询有亲嫌言为罢御史，遂附昌朝而排抵育。历知归、庐、湖、苏、杭、青等州及江西、福建、江东等路转运使、三司户部判官。英宗朝勾当三班院，判太常，进给事中。好收藏名砚，著有《砚录》。